Referat møte i Læringsmiljøutvalget 24.03.2026 
 

Til stede: Lars Solberg (møteleder), Anita Gundrosen, Rolf-Eirik Bexrud, Nina Fladeby, Mette Mo Jakobsen, Sunnøve M. Sønderby, Ole-Andreas Gussøy Vorland, Ingrid Kvalheim, Solveig Berge (referent).  
Til stede (observatører): Elise Ager, Morten Solberg Møller 
Forfall (observatører): Anne-Lise Eng, Soad Hirkjølen, Aina Karlstad 

Sak 00/2026: Godkjenning av saksliste og innkalling. Innmelding av saker til eventuelt.
Godkjent. Ingen saker til eventuelt.
Sak 00/2026: Godkjenning av referat fra 27.01.2026.  
Godkjent.
Sak 1/2026: Kort orientering fra Studentparlamentet om pågående saker/arbeid knyttet til læringsmiljøet v/Lars Solberg. 
· Uke 6 gjennomført: Gjennomført evaluering. Dårlig oppmøte fra studenter da mange studieprogrammer er i praksis i denne perioden. Vurderer å flytte tiden neste år. 
· Promotering av SHoT sammen med SiØ og HiØ. Stått på stand og promotert på sosiale medier. Loddtrekning. 
· Valg til styrer og utvalg pågår: Samarbeid med markedsføringsenheten til SPiØ og valgkomiteen om markedsføringen av styrer og utvalg. Fokus på «eye-grabbing» videoer.  
· Valgkomiteen har fått opplæring: Profesjonalisering av studenter i frivillige og formelle styrer, utvalg og verv. Kandidatene vil møte en mer profesjonell og formell prosess.  
· Påskeeggjakt: Startet i uke 13. Ett egg per campus hver dag. Håp om å gi påskeglede og øke synligheten på sosiale medier.  
· Studieseminar: Godt oppmøte fra studentrepresentanter. Ikke mange studenter, men det er ikke uvanlig. Mange gode tilbakemeldinger på innslagene.  
· Samarbeidsmøte med SiØ: God stemning.  Alltid noe å utbedre, men bedre samarbeidsklima for å gjøre det nå, enn det har vært tidligere.  
· Programtillitsvalgte har laget en undersøkelse som er en evaluering av opplæringen de har fått. Langsiktig evaluering.  
· Revidering av styringsdokumenter. Mål om å bli ferdig før sommeren.  
· SpiØ deler ut midler til 17. Mai – inntil 3000,- per gruppe som ønsker å feire 17. Mai sammen. Deles ut etter søknad.  

Sak 2/2026: Kort orientering om pågående arbeid/saker knyttet til læringsmiljøet i Utdanningskvalitetsutvalget (UU) v/Mette Mo Jakobsen.
Det ble gitt en kort orientering om saker behandlet i UU i mars, med spesielt fokus på saker tett knyttet til læringsmiljøet. Det opplyses om at mange saker som behandles i UU går i grenseland til det som defineres som læringsmiljø. 
· UH-ped studiet kommer en ny engelskspråklig versjon: Teaching and learning in higher education (10 studiepoeng), Studietilbudet gir utdanningsfaglig basiskompetanse som kreves for fast ansettelse, opprykk og merittering. 
· Utdanningskvalitetsprisen har fått en oppdatert nettside. Frist for å nominere kandidater er 15. mai. 
· Prorektor har startet et arbeid med Overordnede retningslinjer for kvalitet og utvikling av studieporteføljen ved Høgskolen i Østfold.
· Det er vedtatt i UU at utvalget skal søke strategiske midler til et institusjonelt prosjekt knyttet til pedagogisk utvikling innen vurdering. Pedagogisk utvikling ved HiØ - læringsformer og vurdering. Søkes strategiske midler for å opprette et prosjekt. Arbeidet må forankres i fagmiljøene og utvikles i samarbeid med studentene. 
Sak 9/2026: Status - Læringsmiljøprisen, orienteringssak v/Mette Mo Jakobsen. 
Leder for komitéen gav en oppsummering av status for arbeidet med Læringsmiljøprisen:
· Nomineringsfrist var 15. mars​
· Det har kommet inn 13 nominasjoner​
· Komitéen gjennomgår nominasjonene i henhold til kriteriene for prisen​
· Avhengig av innsendte nominasjoner skal 3 -5 fem nominerte fremheves spesielt.  ​
· Ca. 15 april – LMU vedtar prisen

Sak 10/2026: Studiebarometeret 2025, orientering og diskusjon v/Monika Hafsrød Forsbring, kvalitetsrådgiver i Seksjon for utdanningskvalitet.
LMU fikk en orientering om resultater fra Studiebarometeret 2025, samt informasjon om hvordan fakultetene jobber med resultatene. Utvalget ble inviteres til diskusjon og refleksjon rundt resultatene, sett i sammenheng med LMUs arbeid.
· Det er utarbeidet en rutine for oppfølging av resultater fra Studiebarometeret:  rutinen beskriver hvordan HiØ systematisk følger opp studentenes tilbakemeldinger i Studiebarometeret slik at de bidrar til videre utvikling av kvaliteten i studieprogrammene. Kvalitetsrådgiver trakk spesielt frem hvordan studieprogrammene elektro og sykepleie (desentralisert) har arbeidet med denne rutinen for å systematisk tilnærme seg endringsarbeid på programmene.
· LMU fikk presentert resultater på institusjonsnivå, samt utvalgte resultater på fakultetsnivå og programnivå. 
· Svarprosenten på IIØ har sunket med 13 prosentpoeng siden forrige undersøkelse: fra 32% til 19%. På LUSP og HVO har den økt med 4% (LUSP: 65%, HVO: 31%).
Utvalgsmedlemmene stilte spørsmål ved hvorfor svarprosenten er så ulik ved de tre fakultetene. LUSP utmerker seg veldig positivt. Kvalitetsrådgiver kommenterte at fakultetsledelsen har svært tett oppfølging med faglærerne/undervisere for at de skal bidra til at studentene svarer på undersøkelsen. Utvalgsmedlemmene det er positivt at ledelsen ansvarliggjøres for svarprosent og følger opp sine undervisere, og at fakultetene ansvarliggjøres for å følge opp med tiltak. Det ble videre bemerket at HiØ må være oppmerksom på tilsyn fra NOKUT som kommer om to år, hvor resultatoppfølging av Studiebarometeret vil inngå i tilsynet.
LMU kommenterte også på at undersøkelsen viser at det på mange studier brukes betydelig mindre tid på studiene, og at det antakelig kan påvirke opplevelsen av læringsmiljøet på studiet.
Sak 11/2026: Planlegging av dialogmøter med fakultetene, diskusjonssak v/Lars Solberg.
Leder av LMU gav utvalget en oppsummering av dialogmøtet med fakultetene, inkludert studentrådene, i 2025, samt hva som ble trukket frem fra dialogmøtet i LMUs årsrapport 2024/205.
Utvalget ble utfordret på å trekke frem det de ser som hensiktsmessig blir diskutert i årets dialogmøte, som gjennomføres i mai:
· Campusutvikling: Viktig å avklare behov rundt campusutvikling – alle har et felles ansvar for å formidle behov til prosjektet. Det ble videre påpekt at arealbruk er viktig for trivsel på campus, og at det derfor er svært viktig at disse behovene blir tydelig meldt inn.
· Pedagogisk / digitalt læringsmiljø: det er et behov for helhetlige retningslinjer rundt universell utforming. Eksempelvis rundt bruk av Canvas-rom – her er standardisering viktig. Fagansattes bruk av Canvas oppleves som uforutsigbar. Opplæring av bruk av Canvas og andre digitale verktøy oppleves av studenter som fortsatt mangelfull. Det nevnes at på LUSP er bruk av «mine studier» noe forbedret, men at det fortsatt er mangelfullt. Det trekkes også frem at kommunikasjon mellom ansatte og studenter kan være mangelfullt og at beskjed ofte kommer veldig sent.
· Timeplansystemet: ønsker videre oppfølging av bruk av timeplansystemet. Det er utfordrende å finne møtetidspunkter for studenter og mellom studenter og ansatte. Det er viktig å ta hensyn til læringsmiljø ved timeplanlegging.

Sak 12/2026: Vernerunder for studenter, orienteringssak v/Ruth Åsa Lier, Seniorrådgiver i Seksjon for HR.
Det er gjennomført vernerunder (systematisk gjennomgang av lokalene på campus) for studenter på de tre fakultetene. I vernerundene ble fellesarealer, undervisningsrom og grupperom gjennomgått. Det ble orientert om resultatene fra vernerundene og behandling av avvik. Det er satt inn tiltak der det er mulig, og noen avvik behandles ikke før gjennomføring av campusprosjektet.
Utvalget etterspurte om vernerunder vil bli gjennomført på campus i Mysen. Dette er på planen, inkludert brannvernrunder, men det utfordringer rundt samarbeid med kommunen og ønsket progresjon i arbeidet.
Sak 13/2026: Status for studiestart og fadderordningen 2026, orienteringssak v/Siv Skaarer Hansen, Seksjon for marked og kommunikasjon og Solveig Berge, Seksjon for studentoppfølging.
Orientering om studiestart ved Skaarer Hansen ble utsatt til LMU-møtet i juni.
Berge orienterte om organisering av Fadderstyrets arbeid og status for planlegging av fadderuka 2026. 
· HiØ har satt inn ekstra ressurser for å støtte Fadderstyrets arbeid.
· Fadderstyret har tidligere blitt rekruttert av Studentparlamentet, men er nå i sin helhet rekruttert av Seksjon for studentoppfølging. 
· Rekrutteringen startet i november/desember og Fadderstyret kom på plass i februar/mars. Det var utfordrende å finne gode kandidater, og prosessen tok lengre tid enn forventet. Arbeid med rekruttering vil starte tidligere neste år.
· Flere ansatte ved HiØ bidrar inn i arbeidet. Disse benevnes som «nøkkelpersoner», og har gitt opplæring til Fadderstyret innenfor sitt ekspertområde innenfor økonomi, arrangementsstøtte, sikkerhet – og beredskap og rekruttering av faddere. Nøkkelpersonen funger som støtte til Fadderstyrets arbeid under hele deres virkeperiode. Nøkkelepersonene bidrar til at fadderstyret blir en del av det helhetlige arbeidet mot studiestart 2026 og gi medlemmene en tilknytning til HiØ.
· Status for arbeidet:
· Ny nettside for Fadderordningen er oppe: kommuniserer tydelig hva en fadder er og hvorfor man bør bli fadder.
· Påstartet arbeidet med å skape arrangementer og aktiviteter i fadderuka.
· Rekruttering av faddere:
· Mars og april: rekruttering av faddere gjennom klassevandringer 
· Stands, markedsføring i SoMe og plakater, skjermer på campus
· Kontakt med HSS/FSS, linjeforeninger, programtillitsvalgte og Studentrådene/SpiØ.
· Fagansatte ved fakultetene mottar jevnlige oppdateringer på status for rekruttering av faddere og oppfordres til å bidra aktivt i rekrutteringen.

Sak 14/2026: Campusutviklingsprosjektet, orienteringssak v/Tonje Brun, prosjektleder i Seksjon for eiendom og Marlene Dahle, Mellomrommet.
LMU fikk orienteringer rundt:
· Status campusprosjektet og resultater fra brukermedvirkning. 
· Mål og førende prinsipper – med sentrale utfordringer på begge campuser
· Pågående kartleggingsaktiviteter
· LMU ble oppfordret til å komme med enda flere innspill til prosjektet: «det er nå det gjelder»
LMU berømmet prosjektansvarlig for den brede involveringsprosessen, og spesielt for den aktive involveringen av studenter i prosjektet. 
Dette ble spesielt kommentert på fra LMU: 
· Viktig å ta hensyn for en god rigg for skoleeksamener. Det er en tendens til å sektoren går tilbake til flere eksamener av denne typen.
· Positivt at det planlegges for flerbruksrom, og at det legges til rette for samarbeidsarealer hvor studenter kan skape sammen – slik som vi har i dag med f.eks. «Makerspace».
 

Sak 15/2026: Prosjektet «Tilrettelegging i undervisning og i praksis», orienteringssak v/Tone Skråning, prosjektleder, Seksjon for studentoppfølging.
LMU fikk en orientering om sluttrapport for prosjektet «Tilrettelegging i undervisning og praksis».
Prosjektet har munnet ut i: 
· Ny paragraf i forskrift om eksamen, studierett og grader.  
· Konkrete veiledere, retningslinjer og rutiner for problemstillinger der dilemma mellom tilretteleggingsplikten og hensynet til faglige krav oppstår.  
· Ny nettsider spesifikt rettet mot de tre ulike målgruppene studenter, undervisere, saksbehandlere og faglige ledere. 

